《送知县陈仲信之建昌》
元代·胡奎

一日白一发，三年白几何。自子业成均，我发白已多。

子今窣百里，武城试弦歌。相见即言别，张帆溯江波。

西望香炉峰，秋云郁嵯峨。丰城有双剑，龙泉与太阿。

会合各有时，精采长不䃺。我无晨风翼，送子涉关河。

南云有来雁，裁书寄烟萝。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。